1. **Na Dauniveibuli (Same 8; 100)**
   * **Na cava e Turaga kina e vuravura taucoko na Kalou?**
     + E a sa bula tu mai e liu ni bera ko vuravura: “o ni a bula tikoga” (Same 93:2)
     + Ena bula tikoga ni sa takali yai na vuravura qo (Same 102:25-27)
     + E cecere cake mai na Kalou kecega ka ra bulia na tamata ena veimatanitu.   
       (Same 115:2-4)
     + Era tukuna na lagilagi ni Kalou na veika bula (Same 8:1; 19:1)
     + E lewa na veikabula (Same 29:5-8)
     + Ko vuravura e nona na Kalou baleta ni a bulia (Same 89:11)
   * Ni da rai wavoliti keda, sa na rawarawa me da kaya ni ceere na tamata ena vuku ni veika veivakurabuitaki ka cakava. Ia na daunisame e vakadeitaka: “Dou kilai Jiova ni sa Kalou ko koya; Sai koya ga sa buli keda ka segai koi keda” (Same 100:3).
   * Eda nona dauniveiqaravi ga na Kalou ena vuku ni veika ka bulia. (Same 8:5-9). O koya duadua ga me da lotu ka yalodina kina.
2. **Na Tui (Same 97)**
   * Na Same e vakaraitaka na Kalou ni vakaisulutu tu ena lagilagi, sulu vakatui, kei na kaukauwa. (Sm. 93:1), vakaisulutaki ena rarama (Sm. 104:2). Na cava e tui kina me vaka e kaya na Same?
     + Baleta ni Dauniveibuli (Same149:2)
     + Baleta ni i Vakabula (Same 74:12)
     + Baleta ni tauyavutaki vuravura (Same 96:10)
     + Baleta ni yalololoma (Same 98:3)
     + Baleta ni dodonu (Same 97:2)
     + Duavata lomalagi kei vuravura ena vakavinavinaka (Same 148)
   * Ia, o iratou na nona tisaipeli, eratou marautaka na nona lewa dodonu. (Same 97:8, 12). Ena vakabauta, era marau na tamata ni Kalou ni sa tauyavutaki na matanitu ni Kalou ena cakacaka ni veivakalesui i Karisito ka rai sara ki liu ena kena vakayacori na matanitu ni Kalou kei na nona lesu vakarua mai (Taniela 2:44).
3. **Na Turagani lewa (Same 75)**
   * Na Tui Cecere, na Kalou e i Taukei ni Lewa, ka Turaganilewa (Same 99:7; 7:11). Na Same 75 e vakamatatataka na nona cakacaka vakaturaganilewa kei na veika e yaco ka lai tini kina na nona vakatulewa:
     + Na Turaga ni lewa sa lokuca oti na siga me na tekivu na veilewai (Same 75:2)
     + Sa na yaco na veilewai ka tau na lewa ni bera ni vakacacani vuravura na tamata. (Same 75:3)
     + Na Kalou sa solia na i vakas -ala kei na gauna vua na tamata ca me veivutuni ni bera ni vakatulewataki na kisi vakayadua. (Same 75:4-7)
     + Ni tau oti na lewa, Kalou ena sovaraka na mate ca ena bilo ni cudruvi ka sinai ena waini veiwaki ki vei ira na i valavala ca (Same 75:8)
     + Ena gauna ko ya, ena tiko na kena vo era yalodina me vakavinavinaka vua na Kalou (Same 75:9)
     + E muri sara, o ira kece na tamata ca sega ni veivutuni era na vakarusai vakadua, o ira na yalododonu era na bula tawamudu (Same 75:10)
   * Na cava na vuna, e vakavinavinaka taumada kina na daunisame ni bera ni cavuta na veilewai (Same 75:1)?
   * Baleta ni o ira era vakadinata na loloma ni Kalou e sega na ka me ra rerevaka ena veilewai, (Jemesa 2:13; 1Joni. 2:1).
4. **Na Veiyalayalati (Same 7; 105)**
   * Na veivakadeitaki ka nodra na tamata ni Kalou ni na talaci nodra kisi ena veilewai e vakayavutaki mai na veiyalayalati era cakava kei na Kalou (Same 105:7-8).
     + E cakava na veiyalayalati kei Eparama kei Aisake (Same 105:9)
     + E vakadeitaka vei Jekope, Isireli (Same 105:10-11)
     + E taqomaki ira Baleta ni ra lewe lailai ka malumalumu, (Same 105:12-15)
     + E vakabulai Isireli ena vukui Josefa (Same 105:16-24)
     + Ni ra vakabobulataki, e vakabulai ira. (Same 105:25-38)
     + E taqomaki ira ena vanua dravuisiga (Same 105:39-43)
     + E vakatikori ira e Kenani, na Vanua Yalataki (Same 105:44)
     + Me vaka na tiki ni veiyalayalati, me ra maroroya na i vunau na tamata (Same 105:45)
   * Na Kalou e solia me noda na nona lewa dodonu kei na veitaqomaki; e vakagalataki keda mai na ca ka vakabulai keda, A noda i tavi me da ciqoma na veiyalayalati ka talairawara ki na nona i vunau. (Same 7)
   * Eda kacivi me da kacivaka na nona veiyalayalati ena kedra maliwa na veimatanitu, me ra vakavinavinaka talega vua na Kalou (Same 105:1-4).
5. **Na i Vunau (Same 25)**
   * Era semati tu vakavoleka ki na vosaniyakayala na “i tukutuku.” Na i tukutuku era i vunau kei na lewa ka solia vei ira na nona tamata na Kalou me yavu ni nona veiliutaki kei na nona Matanitu.
   * Nai i tukutuku kece era vu ga mai vua e dua: na i vunau e tini. Na cava na ka e tukuna vei keda na Same me baleta na i Vunau se na i Tukutuku?
     + Same 1:1-3. Era vakamarautaki keda ka yaco me da vuavuai
     + Same 25:10. Era tuberi keda ena sala ni loloma kei na dina
     + Same 93:5. Era vakadeitaki keda baleta ni ra tudei
     + Same 112:1-2. Era ka ni veivakalougatataki ki na noda vuvale.
     + Same 119:165. Era solia vei keda na vakacegu
     + Same 119:110. Maroroi keda me da kakua ni bale ki na i lawaki ni tevoro
   * Na vakamamasu ni Daunisame vua na Kalou ka Dauniveibuli, Tui, Turaga ni Lewa, Tui ni Veiyalayalati, ka Lawgiver. Eda rawa kina ni maroroi ka bulavinaka ena vuravura ka vakasinaiti ena revurevu ni veiraravui levu, baleta ni Kalou e tui cecere ka yalodina ena veika e cakava se kaya.